《旅泊吴门》
唐代·张贲

一舸吴江晚，堪忧病广文。鲈鱼谁与伴，鸥鸟自成群。

反照纵横水，斜空断续云。异乡无限思，尽付酒醺醺。

作者简介：张贲[唐]（约公元八六七年前后在世），字润卿，南阳人。生卒年均不详，约唐懿宗咸通中前后在世。登大中进士第。尝隐于茅山。后寓吴中，与皮日休、陆龟蒙游。唐末，为广文博士。贲所作诗，今存十六首。（见全唐诗）